ኮይኑ ግና ኣብ ዝሓለፉ 30 ዓመታት ሽጋራ ኣብ ጥዕና ብዛዕባ ዘስዕቦ ጉድኣት ኣመልኪቱ ብዙሓት መጽናዕቲታት ምምጸኦም ስዒቡ፡ ሰባት ጥንቃቕ ምግባር ጀሚሮም። በዚ ምኽንያት ብዙሓት ሃገራት፡ ህዝቢ ኣብ ዝእከበሎም ከባቢታት ሽጋራ ምትካኽ ዝኽልክል ሕጊ ከውጽኡ ዝተገደዱ እንትኾን፤ ግንዛበ መፍጠሪ መድረኻት 'ውን በቢከባቢኡ ብብዝሒ ክረአዩ ጀሚሮም። ገለገለ ሃገራት ድማ ኣብ ናይ ሽጋራ መሸፈኒ ጉድኣት ሽጋራ ክግለጽ ዝገብር ሕጊ ኣውጺአን። ጥኑሳት ደቂ ኣንስትዮ፡ ሽጋራ ኣብ ጥንሲ ዘብጸሖ ጉድኣት፡ ቅድሚ 30 ዓመታት እየን ክፈልጥኦ ጀሚረን። ዓለምና ካብ ዘጓነፍዋ ለበዳታት እቲ ዝኸፍአ ትምባኾ እዩ ኢሉ ዝኣምን ውድብ ጥዕና ዓለም፤ ሃገራት ኣብ ልዕሊ ትምባኾ ጥቡቕ ሕጊ ክህልወን ይመክር። በዚ ድማ መናእሰይ ትምባኮ ከየትክኹ ዝኽልክሉ ደንቢታት ከውጻኣ፣ ምልላይ ትምባኮ ክኽልክላን ኣብ ልዕሊ ኣፍረይቲ ትምባኾ ልዑል ግብሪ ከንብራን ሓሳብ ኣቕሪቡ እዩ። ተዛማዲ ትሕዝቶ ኣብ ትግራይ፡ ኤችኣይቪ ኤይድስ ንምንታይ ለበዳ ኾይኑ ይቕጽል ኣሎ?
